  Майя Бывальцева Удмуртиысь «Тангыра» дуэт — Иван Белослудцев но Андрей Камалтдинов — Европаысь ӧжыт лыдъем калыкъёслэн кырӟанъя «Liet International-2018» вожвылъяськоназы пыриськоз. Со сярысь ивортэмын ужрадлэн нимлыко сайтаз. Калыккуспо конкурс 23-тӥ куартолэзе Нидерландылэн уйпалаз, Фрисландиын, Леуверден карын ортчоз. Таяз арын вожвылъяськонэ 14 кырӟасьёс но коллективъёс пыриськозы. Пусъёмы, Иван Белослудцев 2012-тӥ арын IB&4CP группаен та конкурсэ пыриськиз ни, соку со 8-тӥ инты басьтӥз. Нош нырысьсэ та вожвылъяськонын удмурт кылын кырӟанэз быдэстӥз Silent Woo Goore группа, 2011-тӥ арын со 2-тӥ инты басьтӥз. Кылем арын ӧжыт лыдъем калыкъёслэн Евровидениязы Павел Александров ветлӥз, со куинетӥ луиз. Тегъёс: Лулчеберет Удмуртия удмуртъёс удмурткыл кырӟан  